Kvitvær naturreservat

Kvitvær naturreservat består av holmer og skjær nordvest for Grøtøya i Karlsøy kommune. Området ligger inne i Ytre Karlsøy marine verneområde som ble vernet 23. juni 2020. Naturreservatet ble vernet 4. juni 2004 og inngår i verneplan for sjøfugl. Fra og med 1. april til og med 15. august er det forbud mot ferdsel på land i verneområdet. Verneforskriften sier at formålet med vernet er «å bevare et område med en gruppe mindre holmer og skjær med tilgrensende gruntvannsområder med dets plante- og dyreliv. Området har særlig betydning for sjøfugl.» Referanser